இரண்டு விங்கில் இருந்தும் அட்டாக் செய்த சவூதி அரேபியா, சில வாய்ப்புகளை சரியாக கோலடிக்க முடியாமல் கோட்டை விட்டது. இதற்கிடையில் 23-வது நிமிடத்தில் கோலடித்து ஆட்டத்தில் முன்னிலை பெற்றது உருகுவே. கார்னர் வாய்ப்பில், கார்லோஸ் சான்சஸ் கிராஸ் செய்ய, அதை ஹெட்டர் செய்ய உருகுவே வீரர்களும், வெளியேற்ற சவூதி வீரர்களும் குதித்தனர். ஆனால், பந்து அவர்களையெல்லாம் தாண்டி சுவாரஸ் காலருகே செல்ல, அதை எளிதாக கோலாக்கினார் சுவாரஸ்.